L’assemblea de la Mancomunitat Tortosa-Roquetes-Alfara de Carles aprova el projecte d’estatuts
description: La Mancomunitat Tortosa-Roquetes-Alfara de Carles ha fet un pas endavant i aquest divendres els regidors dels tres ajuntaments han aprovat inicialment el projecte d’estatuts de la nova entitat, formada pels tres municipis que tenen part del terme municipal al Parc Natural dels Ports. L’objectiu és gestionar conjuntament les actuacions dins la urbanització compartida seguint els criteris ambientals que regulen l’espai. “La creació d’aquesta Mancomunitat és clau per contribuir a la defensa dels recursos naturals i valors socioculturals; gestionar i conservar de manera conjunta el patrimoni natural del Port i promoure la informació i dinamització turística del territori”, ha manifestat l’alcalde de Tortosa, Jordi Jordan. Al seu torn, l’alcalde de Roquetes, Ivan Garcia, ha assegurat que amb l’aprovació inicial dels estatuts es fa un pas més en la creació d’aquesta nova mancomunitat que permetrà la millora urbanística de la zona del Port. “Podrem desencallar aquelles actuacions que ens reclama el veïnat i que és molt complicat de fer-les cada Ajuntament pel seu compte”, ha destacat. Per la seva banda, el batlle d’Alfara de Carles, Jordi Forné, ha subratllat que deixen “enrere anys” en què veïnat i ajuntaments han fet actuacions a la carretera que “no perduren”. La nova Mancomunitat també promourà l’oferta turística del Parc Natural dels Ports, donarà suport a les iniciatives que es proposen des del parc i contribuirà a la defensa dels recursos naturals i dels valors socioculturals dels pobles. Finalment, el projecte d’estatuts deixa la porta oberta a la incorporació d’altres localitats al nou ens. Junts per Tortosa celebra que els estatuts de la nova mancomunitat incloguin les seves aportacions Junts per Tortosa ha votat a favor de l’aprovació inicial dels estatuts de la nova mancomunitat Tortosa-Roquetes-Alfara després que s’hagin incorporat les dues aportacions que havia defensat la seua portaveu, Meritxell Roigé. La primera és la inclusió d’un pla de gestió urbanístic…
creator: Canal Terres de l'Ebre
source: La Marfanta
date: 15/9/2025
language: Català
type: video/mp4